Document ID: 32014R0752

UREDBA KOMISIJE (EU) št. 752/2014
z dne 24. junija 2014
o nadomestitvi Priloge I k Uredbi Evropskega parlamenta in Sveta (ES) št. 396/2005
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 4 Uredbe,
ob upoštevanju naslednjega:
(1)
Proizvodi rastlinskega in živalskega izvora, za katere v skladu z določbami Uredbe (ES) št. 396/2005 veljajo mejne vrednosti ostankov pesticidov („MRL“), določene z navedeno uredbo, so navedeni v Prilogi I k navedeni uredbi.
(1)
V Prilogi I k navedeni uredbi bi bilo treba navesti dodatne informacije glede zadevnih proizvodov, zlasti sopomenke, ki se uporabljajo pri navajanju proizvodov, in znanstvena imena vrst, v katere spadajo proizvodi.
(2)
Zaradi jasnosti bi bilo treba spremeniti strukturo Priloge I k Uredbi (ES) št. 396/2005, in sicer z razdelitvijo navedene priloge na dva dela. V prvem delu bi morali biti navedeni proizvodi rastlinskega in živalskega izvora, za katere veljajo MRL, medtem ko bi morali biti v drugem delu navedeni drugi proizvodi, za katere veljajo iste MRL, kakor je navedeno v členu 2(1) Uredbe (ES) št. 396/2005.
(3)
Zaradi morebitne določitve MRL za predelana živila v prihodnje, kot je določeno v členu 20 Uredbe (ES) št. 396/2005, bi bilo treba dodati nov vnos v del A Priloge I k navedeni uredbi, ki bi zajemal navedene proizvode.
(4)
Zaradi nove strukture Priloge I k Uredbi (ES) št. 396/2005 bi bilo treba prilagoditi opombe v navedeni prilogi in jih po potrebi črtati, da se preprečijo podvajanja.
(5)
Upoštevane so bile pripombe, ki so jih v okviru posvetovanj v Svetovni trgovinski organizaciji izrazili trgovinski partnerji Unije.
(6)
Uredbo (ES) št. 396/2005 bi bilo zato treba ustrezno spremeniti.
(7)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga I k Uredbi (ES) št. 396/2005 se nadomesti s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. januarja 2015.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. junija 2014

Labels: 0
17
20
6